CELEX: 32019D1092
Language: ro
Date: 2019-06-26 00:00:00
Title: Decizia (PESC) 2019/1092 a Consiliului din 26 iunie 2019 de modificare a Deciziei (PESC) 2017/2302 în sprijinul activităților OIAC de asistență pentru operațiunile de curățare la fostul depozit de arme chimice din Libia în cadrul punerii în aplicare a Strategiei UE împotriva proliferării armelor de distrugere în masă

27.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 173/47
               
            
         DECIZIA (PESC) 2019/1092 A CONSILIULUI
         din 26 iunie 2019
         de modificare a Deciziei (PESC) 2017/2302 în sprijinul activităților OIAC de asistență pentru operațiunile de curățare la fostul depozit de arme chimice din Libia în cadrul punerii în aplicare a Strategiei UE împotriva proliferării armelor de distrugere în masă
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 12 decembrie 2017, Consiliul a adoptat Decizia (PESC) 2017/2302 (1).
                  
               
                     (2)
                  
                  
                     Decizia (PESC) 2017/2302 prevede o perioadă de punere în aplicare de 20 de luni pentru activitățile menționate la articolul 1 alineatul (2) din decizie, care curge de la data încheierii acordului de finanțare prevăzut la articolul 3 alineatul (3) din decizie.
                  
               
                     (3)
                  
                  
                     La 27 martie 2019, entitatea de punere în aplicare, Organizația pentru Interzicerea Armelor Chimice (OIAC), a solicitat Uniunii să prelungească durata Deciziei (PESC) 2017/2302. Prelungirea duratei respectivei decizii cu 12 luni ar permite OIAC să continue activitățile menționate la articolul 1 alineatul (2) din decizia respectivă după data de expirare menționată la articolul 5 alineatul (2) din decizie și să își îndeplinească obiectivele urmărite.
                  
               
                     (4)
                  
                  
                     Modificarea solicitată a Deciziei (PESC) 2017/2302 privește articolul 5 alineatul (2) din aceasta și secțiunea 6 a anexei la aceasta.
                  
               
                     (5)
                  
                  
                     Astfel cum se specifică în mod expres în cererea înaintată de OIAC la 27 martie 2019, continuarea activităților menționate la articolul 1 alineatul (2) din Decizia (PESC) 2017/2302 ar putea avea loc fără implicații în ceea ce privește resursele.
                  
               
                     (6)
                  
                  
                     Durata Deciziei (PESC) 2017/2302 ar trebui, prin urmare, să fie prelungită pentru a permite punerea în continuare în aplicare a activităților menționate la articolul 1 alineatul (2) din respectiva decizie,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2017/2302 se modifică după cum urmează:
            
                        1.
                     
                     
                        Articolul 5 alineatul (2) se înlocuiește cu următorul text:
                        
                           „(2)   Expiră la 32 de luni de la data încheierii acordului de finanțare dintre Comisie și OIAC menționat la articolul 3 alineatul (3) sau expiră la șase luni de la intrarea sa în vigoare în cazul în care acordul de finanțare respectiv nu a fost încheiat până atunci.”
                        
                     
                  
                        2.
                     
                     
                        Textul de la secțiunea 6 din anexă se înlocuiește cu următorul text:
                        „6.   Durata estimată
                        Durata proiectului este prevăzută a fi de 32 de luni.”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 26 iunie 2019.
            
               
                  Pentru Consiliu
               
               
                  Președintele
               
               G.L. GAVRILESCU
            
         
         
            (1)  Decizia (PESC) 2017/2302 a Consiliului din 12 decembrie 2017 în sprijinul activităților OIAC de asistență pentru operațiunile de curățare la fostul depozit de arme chimice din Libia în cadrul punerii în aplicare a Strategiei UE împotriva proliferării armelor de distrugere în masă (JO L 329, 12.12.2017, p. 49).